Character familiae naturalis. 15 



observantur: etiam placentas tres (ideoque carpella tria?) 

 monstrositatis instar in Menyanthide trifoliata quondam vi- 

 dit amicissimus l)r. Schleiden: tamen carpellorum numerus 

 binarius in Genlianeis characteribus maxime cssentialibus 

 adnumerandus esse videtur. Constat Sarolhram a Hyperi- 

 cineis albumine copioso et staminibus definitis recedere, 

 quam ob causam cl. St. Hilaire (Mem. sur le placenta centr. 

 p. 39) genus cum Frankeniaceis conjunxit, a quibus calyce 

 et habitu valde distare videtur. Confer de hoc genere ana- 

 lysin et iconem in Hooh. Bot. Miscell. vol. III. 



Quibus exclusis aliisque generibus jamdudum jure re- 

 motis ordo fere iisdem finibus circumscriptus est ac in no- 

 vissimo opere Lindleyano, nec in ejus serie naturali lecto- 

 rem ofifendi spero nisi fortasse per Menyanthidearum co- 

 hortem, quam cl. de Martius rationibus nondum quantum 

 scio expositis reposuerat. Si quidem organis vegetativis 

 recedunt , tale discrimen ita pendet ex statione aquatica, 

 ut in Villarsia fere evanescat: rhizoma repens ideoque fo- 

 liorum vaginae alternae (etiam in Swertiis obviae), petioli 

 elongati aquae superficiem petentes, inflorescentia nunc ex 

 petiolo summo sive ramo cum petiolo connexo enata, fo- 

 liorum ternorum in Menyanthide verticillus a caule ad ae- 

 rem adipiscendum remotus, seminum epidermis dura, haec 

 omnia ex legibus, quibus vita vegetabilis sub aqua oriunda 

 obedit, facile derivantur. Praeterea autem nulla obstat di- 

 versitas, nisi inflorescentiae genus in Hippieis tamen re- 

 petitum, et aestivatio induplicativa, cujus vestigia in Gen- 

 tianis exstant, corollae in Gentiana Andrewsii lobis abortu 

 deficientibus plicisque intercedentibus, ut in ceteris Gen- 

 tianis plicatis, per aestivationem induplicativis. Seminis 

 vero magnitudo et numerus demum hinc inde definitus, 

 etiam in Frasera observatur : nec levissimam structura 

 ovuli et embryonis differentiam praebuit: embryo omnibus 

 Gentianeis cylindricus, cotyledonibus strato albuminis ple- 

 rumque tenuissimo subdiscretis, nec foliaceis, testa ovuli 

 simplici, albumine endospermo (ex observatione amicissimi 

 Dr. Schleiden): nec in Limnanthemo cotyledones, quamdiu 

 in seinine latent, inaequales, quae les an non in germina- 

 tione L. lacunosi exponenda speciminibus siccis haud forsan 

 sufficientibus in errorem aliquem inductus essem , dubi- 

 tatione quadam me premeret, nisi vegetatio plantae evolutae 

 summam analogiam praeberet (cf. observationes meas dc 

 hac re alio loco exponendas). 



